ขณะที่นายสมศักดิ์ เทพสุทิน รมว.เกษตรฯ ให้ สัมภาษณ์หลังประชุมกรณีที่มีข่าวว่ามาตรการป้องกัน ของกระทรวงเกษตรฯใช้ไม่ได้ผล ว่า ก่อนหน้านี้ เราควบคุมโดยการใช้มาตรการควบคุมอหิวาต์ไก่ แต่มาตรการขั้นเด็ดขาดควบคุมไข้หวัดนกเพิ่งใช้เมื่อวันศุกร์ที่  23  ม.ค. จึงถือว่าโรคไข้หวัดนกเป็นเรื่องใหม่ ซึ่งต้องทำลาย อย่างเดียว ตอนนี้ตัวเลขทำลายไก่สูงถึง  10  ล้านตัวแล้ว ที่ผ่านมาเมื่อผลทางวิทยาศาสตร์ยังไม่ชัดเจน เราจะไปสั่งฆ่าทำลายไก่ของชาวบ้านในลักษณะข่มขู่หรือข่มขืนใจ เป็นเรื่องที่ยากมาก เรื่องนี้ถือว่าเป็นครั้งแรกของไทยที่เกิดโรคระบาดเช่นนี้ เป็นเรื่องที่ค่อนข้างอยู่ในความรู้สึกของประชาชน เขาอาจโกรธที่เข้าไปทำลายไก่ แต่เป็นเรื่องสุดวิสัยที่ต้องดำเนินการ ชาวบ้านควรเข้าใจ ไม่ว่าพบเขตไหนจังหวัดไหนต้องประกาศหมด ไม่มีการอมพะนำหรือเก็บไว้